Anar Galda testi 3 - Jahdissa&Kalassa 6-19
HETI ensimmäisenä kokeilupäivänä sataa vettä ja tuulee. Huppu pääsee oikeuksiinsa ja korkea kaulus peittää kaulan ja kasvojen alaosan pitäen ne lämpiminä. Hupussa on metallinen nyöri, jonka avulla siinä olevaa lippaa voi muotoilla.
Takin pinta tuntuu uututtaan kovalta, mutta päällä se on kevyt ja tyköistuva. Vyötäröllä on nyörikiristys ja hihansuissa tarrat. Molemmat toimivat kuten kuuluukin. Lisätuuletusta varten on vetoketjulliset tuuletusaukot molemmilla sivuilla. Vetoketju on kaksisuuntainen, joten sitä on helppo käyttää.
Taskutilaa löytyy runsaasti. Kaksi isoa vetoketjullista rintataskua ja kaksi vetoketjullista sivutaskua. Suunnittelussa on kiinnitetty huomiota myös pieniin seikkoihin. Nahkaiset yksityiskohdat vetoketjuissa tekevät takista viimeistellyn.
Suunnittelussa on kiinnitetty huomiota myös pieniin seikkoihin."